JohanHeinsen/ENO huggingface dataset:
Lolland-Falsters Stifts-Tidende, 1829-10-09
J Sagen af Justitien, contra: Arrestanten, Procurator i Nibe Stift, Hans Adolph Balle, der var sat under Tiltale for en Deel af ham saavel imod det kongelige danske Cancelli som mod forhenværende Stiftamtmand i Ribe Stift, Geheimeconferentsraad Moltke, Overpræsident i Kjøbenhavn, St. af D., samt mod ligeledes forhenværende Stiftamtmand i Ribe Stift, nuværende Stiftamtmand over Aalborg Stift, Kammerherre, Castenschjold. R. af D., saavelsom mod Procuratorerne Lund og Schydtz, gjorte Beskyldninger m.v., er i Høiesteret afsagt saadan Dom: "Tiltalte bør for Actors Tiltale i denne Sag fri at være. De af Actionen lovlig flydende Omkostninger, samt de Actor og Defensor ved Commissions-Dommen tilkjendte Salarier, saavelsom det Advocat Høegh Guldberg for Høiesteret tilkommende Salarium, der bestemmes til 20 Rbdlr. Sølv, udredes af det Offentlige. - Ved Commissions-Dommen var Tiltalte frakiendt sin Bestalling, som Procurator i Ribe Stift, de mod alle Vedkommende fremførte Jnjurier erklærede døde og magtesløse og Tiltalte paalagt at udrede Sagens Omkostninger.
Lolland-Falsters Stifts-Tidende, 1829-10-09
Ved Land-Sessionen i Thisted den 19de f. M. indstillede sig en menneskelig Skabning af Dvergearten, et ungt vanvittigt Menneske paa 21 Aar, fra Gjottrup Sogn i Hanherred, han er kun 7 Qvarteer høi; hans eneste Underholdning bestaaer i en saakaldet Markhæl, som han altid gaaer og leger med, og da han bestandig sætter den mellem den 2den og 3die Finger paa venstre Haand, ere disse voxede i en Bøining efter samme; naar man tager den fra ham, bliver han meget bedrøvet; han har en graaagtig Ansigtsfarve og næsten skaldet Hoved. Hans Paaklædning bestod af en rød kantet Hue, en almindelig Trøie og et rødstrivet Skjort, som han bærer i Stedet for Beenklæder. Da hans Forældre ere begge døde, nyder han Almisse af Sognet.
Lolland-Falsters Stifts-Tidende, 1829-10-09
Kjøbenhavns Torvepriser, den 2den October. Rug 4 Rbd. 5 Mk. 8 s. a 5 Rbd. 5 Mk. Hvede 8 Rbd. a 9 Rbd. 3 Mk.; Byg, toradet, 3 Rbd. a 3 Rbd. 1 Mk.; Ditto, sexradet, 2 Rbd. 3 Mk. a 2 Rbd. 5 Mk.; Havre 2 Rbd. 1 Mk. a 2 Rbd. 2 Mk.; Ærter 4 Rbd. 4 Mk. a 5 Rbd. 3 Mk. pr. Tønde. Røget Flesk 2 Rbd. 1 Mk. a 2 Rbd. 2 Mk. 8 s.; grønsaltet Flesk 1 Rbd. 4 Mk. a 2 Rbd. pr. Lispund. Smør 1 Mk. 4 s. a 1 Mk. 6 s. Pundet. Æg 1 Mk. 6 s. a 1 Mk. 8 s. Snesen. Sjællandsk Smør 40 a 50 Rbd. Tønden.
Lolland-Falsters Stifts-Tidende, 1829-10-09
Bekjendtgjørelser.
Lolland-Falsters Stifts-Tidende, 1829-10-09
Skuespil i Nakskov. Det til Nakskov ankomne ehlerske Skuespillerselskab agter at give Forestillinger 2 Gange om Ugen, nemlig: Søndag og Onsdag.
Lolland-Falsters Stifts-Tidende, 1829-10-09
Onsdagen den 14de dennes gives, til Fordeel for Byens Fattige: Gouverneuren af Jndien, Skuespil i 5 Acter af Junger.
Lolland-Falsters Stifts-Tidende, 1829-10-09
Søndagen den 18de dennes opføres: Den lige Veier den bedste, Lystspil i 1 Act af Kotzebue. Derefter, Kong Salomon og Jørgen Hattemager, Vaudeville af Heiberg. Forestillingerne begynde hver Aften Kl. 7.
Lolland-Falsters Stifts-Tidende, 1829-10-09
Auctioner. Fredagen den 30te Dennes, om Formiddagen Kl. 10, lader Enkefrue Provstinde Petersen i Skielbye Præstegaard, formedelst Bortflytning fra samme, afholde offentlig Auction over endeel Meubler og Effecter, bestaaende af Stole, Borde, Sengesteder, Sengeklæder, Kjøkkentøi af Kobber, Tin og Messing, Glas og Porcellain, nogle Kakkelovne, samt Avlsredskaber af Plouge, Harver, Tromler m.v., saaog endeel gode Arbeidsheste, Køer, Faar og Sviin, hvortil de Lysthavende herved indbydes, med Tilføiende, at vederhæftige Kjøbere ved denne Auction gives Credit til førstkommende Nytaar. Falsters Birk, den 1ste October 1829. C. G. Krüger.
Lolland-Falsters Stifts-Tidende, 1829-10-09
Tirsdagen den 13de i denne Maaned, om Formiddagen Kl. 9, lader Præste Enken Madame Heineth i Weggerløse Præstegaard ved offentlig Auction bortsælge, endeel Løsøre og Effecter, bestaaende af Borde, Stole, Chatoller, en betydelig Deel nyt Linned, især Dækketøi, Sengesteder, en stor 2 Etages Kakkelovn, Kjøkkentøi, af Kobber, Messing, Tin og Jernfang, Trævare, nogle Heste og Vogne, en smuk 2 Heste Kane, et Sæt stemmede Bjælder og 2 Messing-Toppe med Klokker, nogle Køer, Qvier og Sviin, samt omtrent 150 Bind af Bøger, m.v. Vederhæftige Kjøbere gives 6 Ugers Credit ved denne Auction, hvortil de Lysthavende herved indbydes. Falsters Birk, den 3die October 1829. C. G. Krüger.
Lolland-Falsters Stifts-Tidende, 1829-10-09
Den 15de og 16de i denne Maaned bliver ved offentlig Auction i Kjøbmand Wulffs Fallitbo her i Byen bortsolgt en Deel Bohave, Creaturer og Handelsvarer, bestaaende af: Borde, Stole, Bænke, Kjøkkentøi, en Arbeidsvogn med Fjellehauger, en Deel Kar af forskjellig Størrelse, 12 smaae Grise, en temmelig betydelig Deel Tobak, nogle Slibestene, Jsenkram, Porcellain- og Glasvarer, samt Leertøi, med meget mere. Auctionerne begynde hver Dags Formiddag Kl. 9 og vederhæftige Kjøbere gives Credit i 6 Uger. Mariebo, den 2den October 1829.
Lolland-Falsters Stifts-Tidende, 1829-10-09
J Hr. Byfoged Valentins Fraværelse, J. C. Larsen, constitueret.
Lolland-Falsters Stifts-Tidende, 1829-10-09
Torsdagen den 15de dennes, om Formiddagen Kl. 10, bortsælges ved Auction i Oureby. 27 Fag af Jørgen Knages Gaards Bygning til Nedbrydelse. Guldborglands Birke=Contoir, den 7de October 1829. Trap.
Lolland-Falsters Stifts-Tidende, 1829-10-09
Tirsdagen den 20de October d. A., om Formiddagen Kl. 11, bliver ved offentlig Auction bortsolgt en Deel fede Køer, Sviin, Faar og Lam til Slagtning, samt omtrent 30 Ungsviin, 50 Faar og nogle Vædere af spansk Race til Tillæg, af hvilken Aarsag Liebhaverne indbydes til at møde paa Christiansholms Ladegaard ovennævnte Tid. Christiansholm, den 5te Octbr. 1829. Nyeboe.
Lolland-Falsters Stifts-Tidende, 1829-10-09
Torsdagen den 15de October dette Aar, om Formiddagen Klokken 10 slet, bliver i Procurator HviidsGaard her i Byen ved offentlig Auction bortsolgt en Deel Løsøre, bestaaende af noget Sølvtøi, Boskab af forskjelligt Slags, hvoriblandt et nyt moderne ElmetræesKlædeskab, Kjøkkentøi, saasom Kasseroller, Tærtepander, Kobberpotter og Gryder, Jern-Vindovne, flere JernAgestolefjedre, ny Mandsklæder, Sengeklæder, en Deel Foustager, Vogne og Kaner, med mere; alt efter de Conditioner, som nærmere ved Auctionen vil vorde bekjendtgjorte. Nakskov, den 5te October 1829. Hammerich.
Lolland-Falsters Stifts-Tidende, 1829-10-09
Jndkaldelse.
Lolland-Falsters Stifts-Tidende, 1829-10-09
Enhver, som maatte have Noget at fordre i Stervboet efter min afdøde Fuldmægtig, Peter Abraham Møller, indkaldes herved, med 12 Ugers Varsel, at anmelde og bevise Deres Fordringer for mig som Skifteforvalter. Nykjøbing paa Falster, den 28de September 1829. Møller.
Lolland-Falsters Stifts-Tidende, 1829-10-09
Capital, som anbydes. 159 Rbdlr. 18 3/4 s. Sedler og Tegn, Umyndiges Midler under Gedsørgaards Overformynderi, kan i anstundende 11te December Termin erholdes til Laans mod lovbefalet Sikkerhed, naar man desangaaende henvender sig til Undertegnede. Gedsørgaard, den 5te October 1829. Øllgaard. Tilkjøbs.
Lolland-Falsters Stifts-Tidende, 1829-10-09
Af Grevskabet Knuhtenborgs Vildthane kan i anstundende Vinter faaes tilkjøbs: gamle Daadyr for 6 Rbdlr. Sedl.) unge Ditto for 3 gamle Raadyr for 3 – – pr. Stke., unge Ditto for 2 - for 1 og Harer naar Lysthavende henvender sig med Bestillinger hos Skovrider Larsen paa Bandholmsgaarden 2 a 3 Dage førend Vildtet ønskes. Knuhtenborg, den 1ste October 1829. Gram.
Lolland-Falsters Stifts-Tidende, 1829-10-09
Trondhiems feed Sild. M. D. B. kan bekommes hos M. D. Brabrand. Bortstiaalen.
Lolland-Falsters Stifts-Tidende, 1829-10-09
Fra Undertegnede er Natten imellem 3die og 4de dennes bortstiaalen 2 sorte Hopper, som græssede paa min Lod. Den ene er 13 og den anden 7 Aar. gammel, og begge har en liden hvid Stiern i Panden; den ældste er desuden brændt paa den venstre Forhovmed I. I. Hvo, som om bemeldte Hopper kan give nogen Oplysning, erholder en passende Douceur, samt mulig havte Udgivter erstattede. Skottemarke, den 7de October 1829. Christopher Jensen.
Lolland-Falsters Stifts-Tidende, 1829-10-13
Lollands og Falsters Stifts Kongelig alene privilegerede. ger. Addressecontoirs EfterretninPassere. Treogtyvende Aargang. Nummer 81. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten, Adskilligt.
Lolland-Falsters Stifts-Tidende, 1829-10-13
J Begyndelsen af indeværende Maaned var Kornhandelen yderst flau i London. - Fra Rostock heed det derimod den 5te dennes, at Høsten der i Landet havde været rundelig i alle Kornsorter. Nogle Tilførseler af ny Hvede vare allerede indtrufne og befundne meget gode. Ogsaa den indtrufne ny Rug var god. Handelen havde iøvrigt indtil den Tid været uden Liv. Tvende Sønner af den græske Admiral Miaulis og en Søn af Sachturis ere nylig ankomne til München, hvor de for Hs. Majestæts Regning ere optagne i det kongelige Cadetcorps. Miaulis ene Søn er 13 Aar, den anden 9 Aar gammel; men de have allerede i denne Alder tilbragt de 3 sidste Aar paa Faderens Fregat. En hydriotisk Sømand havde ledsaget dem til deres Bestemmelse, og da de modtoge Cadet=Uniformerne sagde han: "fører Eder med disse Klæder europæiske Følelser. Den engelske Søcapitain Dickenson (en af Heltene ved Navarino) har været sat under en Krigsret, som undersøgte hans Forhold i hiint mærkværdige Slag. Aarsagen hertil var, at Admiral Codrington nægtede sin Anbefaling, da der fra den franske Regjering anmeldtes for Kongen af England, at Capitainen var tiltænkt en Orden. Admiralen beskyldte ham for, at han, uanseet den modtagne Ordre, ingen Springere havde lagt paa sine Kabel- og Anker=Touge, at han under Slaget havde fyret paa Skibet Albion, havde anført Ting, der ei stemmede med Skibsjournalen, for tidlig indberettet Capitain Bathurst's Død paa Genoa, skjøndt Capitainen først døde Morgenen derpaa, uforsvarlig langsomt ladet Skibet Genoa udbedre, forsømt at befæste dets Mast, hvorfor den gik overbord, og ladet Admiralen bringe et round robin af Skibsmandskabet. CodringTirsdagen den 13 October 1829. ton opstod dog ikke som egentlig Anklager imod Dickenson. Det lykkedes imidlertid Capitainen at tilveiebringe Beviis for, at mange af Admiralens Beskyldninger vare ugrundede, hvorfor han blev frikiendt. Hr. Capitainen blev strax derefter fra Krigsrettens Præsident tilstillet sin Kaarde med de Ord: "Den er i Deres Haand ei bleven vanæret." Samme Dags Morgen havde Admiral Codrington forladt Porthsmouth. Senere er Dickenson af sine Venner tilbudet et Festmaaltid, men som han frabad sig, for ei at nære Partihadet. To Galanterihandlere i Paris have i denne Tid duelleret. Den Ene fik en Finger afskudt. Paa Markedet i Barnet, i England, har en Skoflikker nylig solgt sin 26-aarige Kone til den Høistbydende for 3 1/2 Sh. og en Qvart Ale.
Lolland-Falsters Stifts-Tidende, 1829-10-13
J en engelsk By, Clommel, blev nylig henrettet 4 Brødre, som havde myrdet deres Svoger.
Lolland-Falsters Stifts-Tidende, 1829-10-13
Oberst Hargrave i England eier en Hest, som er 60 Aar gl. og har i 18 Aar arbeidet i en Steenkulsgrube, uden at see Dagens Lys.
Lolland-Falsters Stifts-Tidende, 1829-10-13
J Boston har en Mechanicus ved Navn Manzel forfærdiget et heelt Antomat-Orchester; selv Directeuren er en Antomat. En Deel rige Kjøbmænd have budet Kunstneren 30,000 Dollars derfor, men han forlanger 50,000
Lolland-Falsters Stifts-Tidende, 1829-10-13
J Boston opholder sig for nærværende Tid tvende ved Navlen sammengroede Siammesere, som ere 18 Aar gamle. De ere stærke af Legemsbygning, og naar de løbe, kaste de Armene om hverandres Skuldre.
Lolland-Falsters Stifts-Tidende, 1829-10-13
Paven har nægtet at anerkjende D. Miguel som Portugals Konge; men en talrig Deputation af Jesuiter har derimod complimenteret Prindsen og bragt ham Broderskabets Anerkjendelse.
Lolland-Falsters Stifts-Tidende, 1829-10-13
Alle fremmede Skibe, som herefter ankomme til Riga, ere ikke Maaling underkastede. Skipperne behøve kun at forevise deres udenlandske Maalebrev, efter hvilket Udgivterne beregnes. Samme Sted havde Priserne paa Kornvarer tabt sig ved Udgangen af September. Fra Jndlandet vare Efterretningerne om Høstens Udfald ikke gunstige. Der fortælles, at Russerne allerede have gjort kostelige Opdagelser i Adrianopels Bibliotheker. For Fæstningen Bajezeds Forsvar den 2den og 3die Juli har Keiseren af Rusland skjænket Oberst Schamschews donske Kosakregiment, samt Jnfanteriregimenterne Koslow og Nöteburg, Georgsfaner med dertil svarende Paaskrivt.
Lolland-Falsters Stifts-Tidende, 1829-10-13
Fra Frankrig haves atter Efterretning om, at Pesten skal være i Udbrud paa flere Puncter af Portugal.
Lolland-Falsters Stifts-Tidende, 1829-10-13
Paa et portugisisk Skib, som med en Ladning Meel var afgaaet til Santander, gjorde Mandskabet Oprør.
Lolland-Falsters Stifts-Tidende, 1829-10-13
Da det havde udsat Capitainen, Supercargoen, Understyrmanden og 3 Passagerer i en liden Baad, begav det sig med Skibet til America. De i den lille Baad, udsatte Personer ere imidlertid lykkelig ankomne til Cadix.
Lolland-Falsters Stifts-Tidende, 1829-10-13
J Paris er den 22de f. M., om Aftenen fra Kl. 9 til 11 1/2, seet et meget stort Nordlys. Man vil vide, at Madame Catalani har erklæret, at hun ikke oftere vil optræde i nogen offentlig Concert, naar samme ikke maatte foregaae til et ædelt ØiemeedsFremme.
Lolland-Falsters Stifts-Tidende, 1829-10-13
Nylig har en bretagner Adelsmand i sit Testamente, fastsat, at der skal læses sex tusinde og fem hundrede Messer for hans Siels Rolighed. J denne Anledning udsatte han en meget anseelig Sum Penge.
Lolland-Falsters Stifts-Tidende, 1829-10-13
Hovedstaden i Preussen skal nu have 236,830 Jndvaanere.
Lolland-Falsters Stifts-Tidende, 1829-10-13
Den 31te August gjorde Prof. Robertson en Luft fart fra Petersborg, i Selskab med en ung hollandsk Dame. Den persiske Prinds bivaanede dette majestætiske Skuespil.
Lolland-Falsters Stifts-Tidende, 1829-10-13
Actiehaverne i Veianlægget under Themsen have nu i en Generalforsamling med stor Stemmefleerhed besluttet, at afskedige Brunel og indgaae Contract med en Anden og Værkets Fuldførelse, formodentlig Vignolles, hvis Overslag beløber sig til noget mindre end det Halve af Brunels, uden at der haves Tvivl om den practiske Mulighed af den opgivne Udhulings=Methode.
Lolland-Falsters Stifts-Tidende, 1829-10-13
J London er en 28-aarig Kone bleven henrettet for at have qvalt sit 3 Ugers gamle Barn. Om Hunden Munito, den Eneste i Verden, som nylig har gjort Kunster i Christiania, læses i norske Mbl. Følgende: "Uagtet de Lovtaler, forskjellige Dagblade i Europas Hovedstæder havde ydet den navnkundige Munito, troede vi dog, at der havde indsneget sig nogen Overdrivelse, og vi forsømte derfor, indtil dens sidste Forestilling, at overbevise os ved eget Øiesyn om Sandheden af de Vidundere, Man har fortalt os derom. Men endelig have vi seet den, og vi maa med hele Verden tilstaae, at de Beviser om dette interessante Dyrs overnaturlige Forstand, udviklet ved dens Herres Omhu, have overgaaet al vor Forventning. J Modsætning af en stor Mængde Genier af en anden Art, synes Munito ei at være forfængelig af sine Kundskaber; tvertimod characteriseres dens Forstandsyttringer ved en Slags Beskedenhed, som endnu mere forhøier deres Værd. Den eneste bifaldsyttring, den har Sands for, er noget Sukkertøi, som den synes at være en stor Liebhaver af, og som er det eneste Middel, dens Herre har anvendt, for at bringe den til denne Grad af Fuldkommenhed, saasom den sætter langt høiere Priis paa Besiddelsen af dette kostelige Sukkertøi, end paa de talrige Beviser og Tilfredshed, den modtager. Mere end een Nutidens Conus (den berømteste Taskenspiller i Europa) vilde uden Tvivl neppe rede sig, med lige saamegen Behændighed som Munito, ud af de forskjellige Opgaver med Kort, den opløser, og der gives vel mangen en Spiller i Verden, der troer sig overlegen i Domino, som vilde blegne ved denne berømte Hunds Combinationer. Kort sagt, Man maa see, for at tro det.
Lolland-Falsters Stifts-Tidende, 1829-10-13
Jndenlandsk. Ved allerunderdanigst Addresse, dateret St. Croix den 20de Juli 1829, have Hs. Mejestæts fricouleurte Undersaatter for Tronens Fod nedlagt deres Tak for Kongens landsfaderlige Omhu og Naade, fordi deres Stilling i Samfundet, efter Hs. Majestæts Villie, ikke alene er formildet, men og hævet; med samme allerunderdanigste Taksigelse erkjende de Hs. Majestæts Naade, at have givet dem Kammerherre Scholten, hvem de elske, agte og velsigne, til Generalgouverneur, og i det de beklage, at hans Sundhedstilstand nu nøder ham til at forlade dem, vente de af Kongens Naade den Lykke, snart igjen at see ham vende tilbage. De nedlægge dernæst Bevidnelse af deres deeltagende Glæde over Deres kongelige Høiheders Prindsesse Wilhelmine Maries og Prindsesse Carolines Formælinger og slutte med følgende Yttring: "Stolte af at henhøre til Danmarks Børn og at kunne kalde en Monark som Frederik den Sjette vor Fader, føle vi, at det er alene ved vor Vandel, ved exemplarisk Opfyldelse af vore Pligter, at vi kunne gjøre os værdige til den udmærkede Naade, Deres Majestæt har viist os. Dette skal forblive vort vigtigste Formaal og med Glæde ville vi gribe enhver Leilighed, hvorved vi kunne lægge forDagen vor Fædrenelandskjærlighed, vor Troskab og vor Taknemmelighed imod vor Konge og hans Huus. J det vi med disse uforanderlige Følelser anraabe Himlens Beskjærmelse over vor dyrebare Konge, over det hele kongelige Huus, og over vort elskede Moderland tegne vi os Deres Majestæts allerunderdanigste og tro Tjenere." (Følge omtrent 160 Navnes Underskrivter.)
Lolland-Falsters Stifts-Tidende, 1829-10-13
Hendes kongelige Høihed Prindsesse Caroline har modtaget et overordentlig skjønt Fodteppe fra et Selskab af Damer af Kjøbenhavns første og meest anseete Familier. Under Titel: "Axelstads Hilsen til Kongen og hans Datter den 5te October 1829, har Hr. J. P. Miller meddeelt et saare skjønt Digt i Kjøbenhavnsposten. Det til Opførelse paa det kongelige Theater, i Anledning af hendes Majestæt Dronningens høje Fødselsfest, Torsdagen den 29de d. M., bestemte ny Original Drama, af Hr. Professor Heiberg, hedder: "Prindsesse Jsabella." Musiken til Chorene a. er componeret af Hr. Syngemester Zinck og Dandsen af Hr. A. Bournonville. – Oehlenschlagers "Carl den Store var ansat til Opførselse sidste Mandag, og et nyt Stykke: "Fornuft-Givtermaalet, af Scribe, der er oversat af kongelig Skuespillerinde Jfr. Elisa Beyer, er antaget til Opførelse.
Lolland-Falsters Stifts-Tidende, 1829-10-13
Den 6te dennes høitideligholdt Hs. kongelige Høihed Prinds Christian Frederik paa Sorgenfri Slot sin Søns, Hs. kongelige Høiheds Prinds Frederik, Carl Christians høie Fødselsdag. Paa Slottet var stort Taffel, Cour og Bal.
Lolland-Falsters Stifts-Tidende, 1829-10-13
Den 22de dennes feiredes Hs. Durchl. den regjerende Frue Hertuginde Louise Sophias Fødselsdag paa Augustenborg. Om Aftenen var Fyrværkeri og Jllumination. Det skjønneste Veir forhøiede Festens Glæde. Under 4de August d. A. har det allernaadigst behaget Hs. Majestæt Kongen, at oversende Elefantordenens Decoration til Hs. Majestæt Kongen af Neapel, til Hs. kongl. Høihed Kronprindsen af Neapel og til L. de Medici, Præsident i Ministeriet for de udenlandske Sager, Finantserne og det høie Politi i Neapel. –
Lolland-Falsters Stifts-Tidende, 1829-10-13
Ligeledes har det allernaadigst behaget Hs. Majestæt den 9de September d. A., at modtage Decorationerne af den hellige Ferdinands og Fortjenestes-Orden, som Hs. Majestæt Kongen af Neapel har indsendt ved den kongl. Charge d'Affaires i Neapel, Legationsraad Vogt
Lolland-Falsters Stifts-Tidende, 1829-10-13
Fædrenelandet har tabt en Hædersmand, den lærde og gode Børge Thorlacius, Professor og Etatsraad, R. af Dr., som den 8de d. M. ved et apoplectisk Tilfælde blev bortrevet. Han var født den 1ste Mai 1775 i Colding, hvor hans Fader dengang var Rector, blev 1791 Student, tog anden Examen og Atestats med Udmærkelse, blev 1797 Dr. Phill. og gjorde derefter en Udenlandsreise til Tydskland, Holland og Frankrig; 1801 blev han Lector i de gamle Sprog ved det pædagogiske Siminarium og siden i samme Aar tillige ved Universitetet: 1802 ordentlig Professor i det latinske Sprog; 1807 gjorde han en lærd Reise til Sverrig; 1815 tog han den theologiske Doctorgrad; blev f. A. Ridder af Dr., 1818 Etatsraad. J Foraaret 1826 foretog han sig med sin Kone, Datter af den lærde Abraham Kaal, en Reise igjennem Tydskland til Jtalien, for i dette Classikernes Land at erholde et større Lys i sine Yndlingsstudier end det døde Bogstav kunde give, og i Sommeren 1828 hjemkom han fra denne Reise, som en betydelig Privatformue satte ham i Stand til at gjøre paa den behageligste Maade. Mere om ham og hans lærde Arbeider i Liter. Lex, og i den danske Oversættelse af Conversations-Lexiconnet. 176 Candidater have i Aar meldt sig til Examen artium ved Kjøbenhavns Universitet. Den 26de f.M. underkastede Hr. Christian Frederik Jngerslev sig den for Lærerne ved de Lærde Skoler befalede Examen.
Lolland-Falsters Stifts-Tidende, 1829-10-13
To Skrædersvende føre en drabelig Strid i Kjøbenhavns Adresseavis om 2 Specier, som de giensidigen beskylde hverandre for at have frataget hinanden. De forhen omskrevne 3 Tyrolere, Brødrene Leo, sang den 2den d. M. første Gang paa det kongelige Theater. Huset var fuldt besat og Sangerne vandt bifald. Dog syntes det, at deres Jodlen ikke udførtes med saadant Held, som de tilforn horte Tyroleres.
Lolland-Falsters Stifts-Tidende, 1829-10-13
Den 15de September er Cand. juris Magister L. Abrahams beskikket til Lector i det franske Sprog og Literatur ved Kjøbenhavns Universitet.
Lolland-Falsters Stifts-Tidende, 1829-10-13
J Christian Jversens Avis paastaaes, at Afhandlingen i Kjøbenhansposten angaaende Damernes Poseærmer vil blive uden Virkning, som al Jvren imod Orthodori, Homæopathi, og for nogle Aar siden Magnetisme, kort sagt: enhver Galskab, saalænge den er i Mode.
Lolland-Falsters Stifts-Tidende, 1829-10-13
De augustenborger Væddeløb den 21de, 23de, 24de og 26de d. M. begunstigedes af det smukkeste Veir og fortjene stedse mere Opmærksomhed, som et Middel til Hesteavlens Forbedring. Mellem de mangfoldige indtrufne Gjæster bemærkedes: Hs. Durchl. Hertugen af Holsteen Glücksburg, Grev Fryss til Frysenborg, Grev Blücher, jun., Cantsler Spies, Kammerherrerne v. Bülow, v. Düring, v. Reventlow, v. Kronstern o. Fl. Ogsaa havde Redacteuren af Tidenden for Heste-Liebhavere, Major v. Waschenhusen, indfundet sig. Om Formiddagen den 25de holdtes Auction over 16 Heste af det Hertugelige Stutteri, hvoraf nogle betaltes med 210 Specier og i det Hele indløstes en Sum af 2,100 Rd. Cour. Ved den paafølgende Fremstilling udmærkede sig især Hestene Spotlors, Aqvilling, Mis Roso, Mis Zoraide, Blücher &c.
Lolland-Falsters Stifts-Tidende, 1829-10-13
Paa den kongl. Forstrand i Oxby Strandløse, ved den sydlige Side af Skallingen, Hjerting Tolddistrict, indstrandede den 9de f. M. uden levende Folks Medfølge Skroget af et efter Bygningsmaaden formodentligen hollandsk Smakskib, med Bunden i Veiret og uden Master, Takkelage eller Jnventarium. Ved at slaae Hul paa Bunden erfaredes, at det var ladet med norsk Fyr- og Gran-Trælast. Natten mellem den 11te og 12te itusloges Skroget aldeles af Stormen. En stor Deel af Lasten m. m. er bjerget.
Lolland-Falsters Stifts-Tidende, 1829-10-13
Skuespildirecteurerne Werligh og Müller har i Slagelse Avis takket Kallundborgs Jndvaanere for den Velvillie, de viste Selskabet ved dets sidste Ophold der. De tilføiede ved samme Leilighed: "Jnderligt skulde det glæde os, snart igjen at kunne gjæste denne vakkre By, hvilket vi haabe vil blive Tilfældet, dersom vi kunde være heldige nok til, hos en anden honnet Mand, end Hr. Kaufmann, at erholde et saadant Locale, hvor Forestillingerne kunne gives med mere Præcision, og som det ærede Publicum kunde besøge med Rolighed for, der ei – som sidste Gang - at være udsat hvert Øieblik for, at maatte forlade Skuespillet, uden at see det til Ende. Fra Frederichstad paa St. Croix heed det under 3die Julii, "Sukkerhøsten her er nu næsten forbi; den har været heel maadelig i Aar, som en Følge af det græsselig tørre Veir. Vi havde ingen Regn i 14 Uger. Det tegner sig ogsaa slet med næste Aars Høst.